Na temelju članka 20a. stavak 1. Zakona o radu ("Službene novine Federacije BiH", br. 26/16, 89/19 i 44/22) i članka 5. stavak 3. Uredbe o postupku prijema u radni odnos u javnom sektoru u Hercegovačko –neretvanskoj županiji („Službene novine HNŽ“, broj: 4/19, 5/19 i 5/20), te Odluke o potrebi prijema u radni odnos dj. br. U-635/26 od 23.07.2026 godine, JP Vodovod d.o.o. Mostar objavljuje

Oglas za prijem radnika u radni odnos

Za radno mjesto:

1. Blagajnik – jedan (1) izvršitelj

Ugovor o radu  se sklapa na neodređeno vrijeme uz probni rok u trajanju od šest mjeseci, za puno radno vrijeme.

· Kratak opis poslova radnog  mjesta iz prethodnog stavka:

· Obavlja cjelokupno blagajničko poslovanje, vrši sve uplate i isplate gotovinom putem blagajne, priprema polog pazara;

· Naplaćuje i rasknjižava gotovinska plaćanja računa za komunalne usluge;

· Prilikom naplate prati izmirenje obveza iz izvršnih postupaka, sporazuma i sudskih nagodbi i po konačnoj uplati (posljednje rate i sl.) izvještava službu informacija radi izdavanja naloga za povlačenje;

· Vodi pomoćne knjige blagajničkog poslovanja – dnevnik blagajne, primitke i izdatke,

· Vrši isplate iz blagajne, a na osnovu vjerodostojne i ovjerene dokumentacije, 

· Sastavlja blagajnički izvještaj i dostavlja neposrednom rukovoditelju radi kontrole,

· Odgovoran je za točno i ažurno vođenje blagajničkog poslovanja,

· Osobe koje se kandidiraju za navedena radna mjesta moraju, pored općih uvjeta za zasnivanje radnog odnosa, ispunjavati i slijedeće posebne uvjete radnog mjesta:

· SSS IV stupanj 

· najmanje 1  godine radnog iskustva na istim ili sličnim poslovima 

· Poznavanje rada u aplikacijama MS Office i drugim poslovnim aplikacijama.

· Osoba koja se kandidira za predmetna radna mjesta, uz pismenu prijavu na propisanom obrascu koji je dostupan na našoj WEB stranici, treba priložiti slijedeće dokaze o ispunjavanju općih i posebnih uvjeta traženih za predmetno radno mjesto:

-
potvrda o prebivalištu,

-
uvjerenje o državljanstvu,

-
rodni list,

-
dokaz o stručnoj spremi,

-
potvrda poslodavca o radnom iskustvu sa kratkim opisom poslova i trajanju rada na tim poslovima i/ili uvjerenje o podacima iz matične evidencije o stažu osiguranja iz baze PIO/MIO i/ili Porezne uprave,

Traženo iskustvo u radu na istim ili sličnim poslovima i odgovarajuća znanja i vještine dokazuju se potvrdama poslodavca i drugim dokumentima ako se iz njih nesumnjivo može utvrditi ta činjenica, a po potrebi će se izvršiti i provjera znanja u praktičnom ispitu.

Traženi dokazi se dostavljaju u izvorniku ili ovjerenoj preslici. 

Kandidati uz prijavu, osim gore navedene neophodne dokumentacije, mogu dostaviti i dokumentaciju o pripadnosti nekoj od kategorija koji, sukladno važećim propisima, imaju prednost pri zapošljavanju, pod jednakim uvjetima, u odnosu na druge kandidate, a što će se uzeti u obzir prilikom odlučivanja (ratni vojni invalidi ili članovi njegove obitelji, članovi obitelji poginulih, umrlih i nestalih branitelja, lice zaslužno u obrambeno–oslobodilačkom ratu, nezaposleni demobilizirani branitelji i nezaposleni članovi njihovih obitelji  i druga lica koja imaju prednost prilikom zapošljavanja po posebnom zakonu).

 Izabrani kandidati će biti obvezni u roku od 15 dana od dana obavještavanja o rezultatima natječaja, dostaviti uvjerenje o ne vođenju kaznenog postupka i da nisu osuđivani za kazneno djelo i liječničko uvjerenje o općoj i posebnoj radnoj sposobnosti za poslove radnog mjesta za koje se kandidira.

Prijave sa dokazima o ispunjavanju uvjeta natječaja dostavljaju se na adresu: JP Vodovod d.o.o. Mostar, Alekse Šantića 106, 88000 Mostar, u zatvorenoj omotnici sa naznakom da se odnosi na natječaj za prijem u radni odnos za poziciju za koju se kandidira.
Ovaj Oglas natječaja sa kratkim opisom radnog mjesta, uvjetima natječaja, te svim ostalim potrebnim informacijama, objavljen je na WEB stranici Društva: https://vodovod-mostar.ba/ i na WEB stranici Službe za zapošljavanje HNŽ/K: https://www.szzhnz-k.ba/natjecaji, a skraćeni oglas se objavljuje u dnevnim novinama: Dnevni list i Oslobođenje.

Rok prijave je 15 dana od posljednjeg dana objave u dnevnim novinama: Dnevni list i Oslobođenje, odnosno objave na internetskoj stranici Društva i na stranici Službe za zapošljavanje HNŽ/K.

Nepravovremene i nepotpune prijave neće se razmatrati.

Postupak odabira kandidata za prijem u radni odnos obavit će posebno imenovano povjerenstvo. 

Povjerenstvo će provesti izborni proces na način da će pozvati sve kandidate čije su prijave uredne, potpune i pravovremene, kako bi obavili provjeru znanja i sposobnosti kvalificiranih kandidata putem usmenog ispita, te pismenim,  po potrebi i praktičnim ispitom, ovisno o propisanoj stručnoj spremi za svaku od pozicija. 

Ako kandidat ne pristupi provjeri znanja, smatrat će se da je odustao od prijave na natječaj.
